CELEX: 22006D0134
Language: da
Date: 2006-10-27 00:00:00
Title: Afgørelse truffet af Det Blandede EØS-udvalg nr. 134/2006 af 27. oktober 2006 om ændring af bilag XIII (Transport) til EØS-aftalen

21.12.2006   
            
            
               DA
            
            
               Den Europæiske Unions Tidende
            
            
               L 366/75
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 134/2006
   af 27. oktober 2006
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved afgørelse nr. 123/2006 truffet af Det Blandede EØS-udvalg den 22. september 2006 (1).
            
         
               (2)
            
            
               Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (2), Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (3) og Europa-Parlamentets og Rådets forordning nr. 552/2004 om interoperabilitet i det europæiske lufttrafikstyringsnet (4) blev indarbejdet i aftalen ved afgørelse truffet af Det Blandede EØS-udvalg nr. 67/2006 af 2. juni 2006 (5) med landespecifikke tilpasninger.
            
         
               (3)
            
            
               Kommissionens forordning (EF) nr. 1032/2006 af 6. juli 2006 om krav til automatiske systemer til udveksling af flyvedata med henblik på anmeldelse, koordination og overdragelse af flyvninger mellem flyvekontrolenheder (6) bør indarbejdes i aftalen.
            
         
               (4)
            
            
               Kommissionens forordning (EF) nr. 1033/2006 af 4. juli 2006 om procedurekravene for flyveplaner i fasen før flyvning i det fælles europæiske luftrum (7) bør indarbejdes i aftalen -
            
         TRUFFET FØLGENDE AFGØRELSE:
   Artikel 1
   Følgende punkter indsættes efter punkt 66wa (Kommissionens forordning (EF) nr. 730/2006) i bilag XIII til aftalen:
   
      
                  »66wb.
               
               
                  
                     32006 R 1032: Kommissionens forordning (EF) nr. 1032/2006 af 6. juli 2006 om krav til automatiske systemer til udveksling af flyvedata med henblik på anmeldelse, koordination og overdragelse af flyvninger mellem flyvekontrolenheder (EUT L 186 af 7.7.2006, s. 27).
               
            
                  66wc.
               
               
                  
                     32006 R 1033: Kommissionens forordning (EF) nr. 1033/2006 af 4. juli 2006 om procedurekravene for flyveplaner i fasen før flyvning i det fælles europæiske luftrum (EUT L 186 af 7.7.2006, s. 46).«
               
            
   Artikel 2
   Den islandske og den norske udgave af forordning (EF) nr. 1032/2006 og 1033/2006, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 28. oktober 2006, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (8), eller den dag, hvor afgørelse nr. 67/2006 truffet af Det Blandede EØS-udvalg den 2. juni 2006 træder i kraft, hvis dette sker senere.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 27. oktober 2006.
      
         
            På vegne af Det Blandede EØS-udvalg
         
         Oda Helen SLETNES
         
         
            Formand
         
      
   
   
      (1)  EUT L 333 af 30.11.2006, s. 52.
   
      (2)  EUT L 96 af 31.3.2004, s. 1.
   
      (3)  EUT L 96 af 31.3.2004, s. 20.
   
      (4)  EFT L 96 af 31.3.2004, s. 26.
   
      (5)  EUT L 245 af 7.9.2006, s. 18.
   
      (6)  EUT L 186 af 7.7.2006, s. 27.
   
      (7)  EUT L 186 af 7.7.2006, s. 46.
   
      (8)  Ingen forfatningsmæssige krav angivet.